*Na temelju članka 30. Zakona o komunalnom gospodarstvu („Narodne novine“, broj 68/18, 110/18 i 32/20) direktor trgovačkog društva Gradski parking d.o.o., dana 14. svibnja 2020. godine donosi*

***IZMJENE I DOPUNE***

***OPĆIH UVJETA***

***UGOVORA******O******KORIŠTENJU******JAVNIH******PARKIRALIŠTA S NAPLATOM***

**Članak 1.**

U Općim uvjetima ugovora o korištenju javnih parkirališta s naplatom („Službeni glasnik Grada Šibenik“, broj 2/19 i 3/19) u članku 12. u stavku 3. iza dijela teksta koji glasi „s rampom reguliranog parkirališta“ dodaje se tekst koji glasi:

„ili javne garaže“

Iza stavka 3. dodaju se novi stavci 4. i 5. koji glase:

„Korisnik parkirališta dužan je napustiti javno parkiralište u roku od 15 minuta od izvršenog plaćanja.

Ukoliko korisnik parkiranja ne napusti javno parkiralište u roku iz st. 4. ovog članka, dužan je nadoplatiti novi započeti sat parkiranja. “

**Članak 2.**

U članku 17. stavak 2. briše se.

**Članak 3.**

U članku 18. stavak 4. mijenja se i glasi:

„Stanari stare gradske jezgre grada Šibenika koja obuhvaća dio naselja Šibenika omeđena na istoku Ulicom Vladimira Nazora i Splitskom ulicom, na sjeveru Ulicom Kralja Zvonimira i Zagrađem te na jugu Obalom hrvatske mornarice do zgrade Carine, Obalom Franje Tuđmana, Obalom palih omladinaca i Obala prvoboraca, ostvaruju pravo na povlašteno parkiranje na parkiralište B.Zone, svakog dana u vremenu od 22:00 sata do 07:00 sati.

Iza stavka 4. dodaje se novi stavak 5. koji glasi:

„Fizičke osobe (stanari stare gradske jezgre) navedeni u stavku 4. ovog članka, ostvaruju pravo na povlašteno parkiranje pod uvjetom da posjeduju valjanu povlaštenu parkirališnu kartu.“

Dosadašnji stavci 5., 6. i 7. postaju stavci 6. ,7. i 8.

**Članak 4.**

Iza članka 18. dodaje se novi članak 18.a koji glasi:

„Povlaštena otočna parkirališna karta

Fizičke osobe koje imaju prebivalište na otocima (Krapanj, Zlarin, Kaprije i Žirje), ostvaruju pravo korištenja javne garaže Poljana po povlaštenim uvjetima najduže 1 započeti sat tijekom jednog dana.

Pravo na povlaštenu kartu opisanu u st. 1. ovog članka ima osoba koja:

* ima prebivalište na otocima iz st. 1. ovog članka, što dokazuje osobnom iskaznicom
* ima vozilo registrirano na svoje ime, što dokazuje valjanom prometnom dozvolom

Naknada za izdavanje povlaštene otočne parkirališne karte opisane u st. 1. ovog članka propisana je Cjenikom.“

**Članak 5.**

Članak 28. mijenja se i glasi:

„ Rezervirana parkirališna mjesta na zahtjev korisnika odobrava isporučitelj komunalne usluge na rok od najmanje tri (3) mjeseca za parkirališnu Zonu A+ i C, a za O-tu parkirališnu Zonu na rok od najmanje dvanaest (12) mjeseci.

Na zahtjev korisnika rok iz st. 1. ovog članka može se produžiti.

Korisnik rezerviranog parkirališnog mjesta s isporučiteljem komunalne usluge sklapa ugovor o zakupu rezerviranog parkirališnog mjesta nakon čega isporučitelj komunalne usluge označava rezervirano parkirališno mjesto.

Ugovor o zakupu iz stavka 3. ovog članka sklapa se na razdoblje od najmanje tri (3) mjeseca za Zonu A+ i C, dok za 0-tu Zonu na rok od najmanje dvanaest (12) mjeseci.

Ugovor iz st. 3. ovog članka, ne može se smatrati dokazom o potrebnom broju osiguranih parkirališnih mjesta, u smislu Odluke o sudjelovanju investitora u gradnji javnih parkirališnih ili garažnih mjesta na području grada Šibenika („Službeni glasnik Grada Šibenika“, broj 9/19).

Ukupan broj odobrenih rezerviranih parkirališnih mjesta u zonama A+ i C može biti najviše 30, odnosno 15 parkirališnih mjesta po pojedinoj zoni u kojoj je dopuštena rezervacija.

U Zonama A+ i C jedan korisnik može rezervirati ukupno 16 parkiranih mjesta, odnosno maksimalno 8 po pojedinoj Zoni.

Ukupan broj odobrenih rezerviranih parkirališnih mjesta u O-toj Zoni može biti najviše 10, na lokacijama gdje to odredi isporučitelj komunalne usluge.

U O-toj Zoni jedan korisnik može rezervirati najviše 5 parkirališnih mjesta.

**Članak 6.**

U članku 29. u stavku 1 iza teksta koji glasi: „Rezervirana parkirališna mjesta“ dodaje se tekst koji glasi: „za parkirališnu Zonu A+, C i O-tu“.

**Članak 7.**

U članku 30. u stavku 1. iza alineje 2 dodaje se alineja 3 koja glasi:

„- O-ta parkirališna zona koja obuhvaća parkirališta: Obala palih omladinaca, Obala prvoboraca, Obala Hrvatske mornarice i Ulica Draga (ulično parkiralište)“

U stavku 2. iza alineje 2 dodaje se nova alineja 3 koja glasi:

„- O-ta Zona – propisana je Cjenikom“

**Članak 8.**

U cijelom tekstu Općih uvjeta ugovora o korištenju javnih parkirališta s naplatom, riječi: „Organizator parkiranja“ u odgovarajućem padežu zamjenjuje se riječima: „Isporučitelj komunalne usluge“ u odgovarajućem padežu.

**Članak 9.**

Sve ostale odredbe Općih uvjeta ugovora o korištenju javnih parkirališta s naplatom ostaju nepromijenjene.

**Članak 10.**

Ove izmjene i dopune Općih uvjeta ugovora o korištenju javnih parkirališta s naplatom isporučitelja komunalne usluge (Gradski parking d.o.o.) stupaju na snagu po suglasnosti predstavničkog tijela Grada Šibenika osam dana od dana objave u „Službenom glasniku Grada Šibenika“.

Suglasnost Gradskog vijeća Grada Šibenika na izmjene i dopune Općih uvjeta ugovora o korištenju javnih parkirališta s naplatom, dana je na 20. sjednici Gradskog vijeća Grada Šibenika od 16. lipnja 2020.

**Obrazloženje:**

Izmjenama i dopunama Općih uvjeta ugovora o korištenju javnih parkirališta („Službeni glasnik Grada Šibenika“, broj 2/19 i 3/19) stanarima stare gradske jezgre (koji posjeduju valjanu povlaštenu parkirališnu kartu) dana je mogućnost povlaštenog parkiranja u javnoj garaži Poljana u večernjim satima od 22:00 sata navečer do 07:00 sati ujutro.

Stanovnici otoka Krapnja, Zlarina, Kaprija i Žirja, ostvaruju pravo na povlaštenu otočnu parkirališnu kartu. Predmeta povlaštena parkirališna karta omogućava istima korištenje parkirališta javna garaža Poljana, u trajanju od jedan sat svakog dana. Naknada je propisan Cjenikom, a iznosi 30,00 kuna godišnje.

Mogućnost povlaštenog parkiranja (stanarima stare gradske jezgre) u javnoj garaži Poljana te stanovnicima navedenih otoka, predviđena je „Projektom integrirane mobilnosti na području grada Šibenika – povećanje broja putnika u javnom prijevozu“, sa svrhom revitalizacije takvih prostora kroz doprinos povećanja kvalitete života s prometnog aspekta.

Nadalje, proširili smo mogućnost rezerviranja parkirališnih mjesta i na O-tu Zonu, te u tu svrhu odredili 10 parkirališnih mjesta, s tim da jedan korisnik ima mogućnost rezervirati najviše 5 parkirališnih mjesta, uz uvjet sklapanja ugovora o zakupu na rok od najmanje 12 mjeseci.

Direktor:

Goran Bulat, mag.oec.,v.r.